ઉત્તર પ્રદેશના સની અરોરા (શારિબ આઝમી)ને ફિલ્મનો જબરદસ્ત ક્રેઝ છે. દેવી-દેવતાઓને બદલે તે ભગવાનની પૂજા કરે છે અને કૅટરિનાને દુર્ગામા સમાન અને બિગ બીને શંકરના સ્થાન પર જુએ છે. સની પોતાની કરીઅર બનાવવા માટે મુંબઈ આવે છે, પણ મુંબઈમાં તેને ઍક્ટર તરીકે ચાન્સ નથી મળતો. સની નાસીપાસ થાય એ પહેલાં તેને ફૉરેનથી શૂટિંગ કરવા આવેલા એક ફૉરેનર્સ ફિલ્મ યુનિટમાં અસિસ્ટન્ટ ડિરેક્ટરની પોસ્ટ મળે છે. યુનિટ શૂટિંગ કરવા રાજસ્થાન જાય છે અને બનવાકાળ એવું બને છે કે રાજસ્થાનના રણમાં શૂટિંગ દરમ્યાન પાકિસ્તાની આતંકવાદી જૂથ સનીને અમેરિકન માનીને કિડનૅપ કરી લે છે.